tartuNLP/wikipedia-smugri-20251201 huggingface dataset:
Adam Edström

Adam Edström (s. 12. lokakuuta 2000 Karlstad, Ruotsi) on ruotsalainen jääkiekkoilija, pelipaikaltaan hyökkääjä. Edström edustaa NHL-joukkue New York Rangersia. Hänellä on sopimus joukkueen kanssa kauden 2024–2025 loppuun saakka.
Edströmin kasvattajaseura on Hammarö HC. New York Rangers varasi hänet kuudennella kierroksella 161. varausvuorolla . Ennen NHL-uraansa hän pelasi SHL:ssä Mora IK:n ja Rögle BK:n joukkueissa.
Edström on pelannut 189 SHL:n runkosarjan ottelua. Näissä otteluissa hän on tehnyt 23 maalia ja 25 syöttöä eli yhteensä 48 tehopistettä. Edström on pelannut 33 SHL:n ylempien pudotuspelien ottelua. Näissä otteluissa hän on tehnyt kahdeksan maalia ja viisi syöttöä eli yhteensä 13 tehopistettä. Edström on pelannut 61 NHL;n runkosarjan ottelua. Näissä otteluissa hän on tehnyt seitsemän maalia ja neljä syöttöä eli yhteensä 11 tehopistettä. Kaikki uran tilastot päivitetty 29. tammikuuta 2025.
1,4-dimetoksibentseeni

1,4-dimetoksibentseeni (C8H13O2) eli p-dimetoksibentseeni tai hydrokinonin dimetyylieetteri on aromaattisiin eettereihin kuuluva orgaaninen yhdiste. Yhdistettä käytetään ainesosana hajusteissa.
Ominaisuudet, valmistus ja käyttö.
Huoneenlämpötilassa 1,4-dimetoksibentseeni on valkoista kiteistä ainetta. jolla on makea kukkaismainen tuoksu. Yhdiste liukenee hieman veteen ja paremmin esimerkiksi etanoliin, dietyylieetteriin ja bentseeniin. Ainetta esiintyy muun muassa tee- ja hyasinttiöljyissä.
1,4-dimetoksibentseeniä valmistetaan hydrokinonista ja metanolista.
1,4-dimetoksibentseeniä käytetään hajusteena erityisesti saippuoissa. Yhdisteestä valmistetaan myös väriaineita ja hartseja.
Iirisilona Segerstam

Iirisilona Segerstam (s. 1999) on suomalainen sopraano ja oopperalaulaja. Hän voitti vuoden 2023 Timo Mustakallio -laulukilpailun, josta hän sai 15 000 euron pääpalkinnon.
Hän on kapellimestari-säveltäjä Leif Segerstamin ja harpisti Minnaleena Jankon tytär.
Koulutus.
Segerstam valmistui Helsingin konservatoriosta vuonna 2021. Hän opiskelee laulua Metropolia Ammattikorkeakoulussa opettajanaan Reetta Haavisto, ja aloitti syksyllä 2023 opinnot myös Sibelius-Akatemiassa. Hänen aiempia opettajiaan ovat olleet Sirkku Wahlroos-Kaitila ja Hanna-Leena Haapamäki.
Ura.
Segerstam on esiintynyt Helsingin konservatoriossa muun muassa rooleissa Rouva Sylviane (Franz Lehárin operetissa "Iloinen leski") sekä Donna Elvira Mozartin oopperoista koostetussa produktiossa. Hän on esiintynyt Urkuyö ja aaria -festivaalilla ja toiminut Young Nordic Opera Choir -kuoron jäsenenä. Segerstam on työskennellyt aktiivisesti lied-duona pianisti Katarina Katrisin kanssa, ja duo osallistui Helsinki Lied -kilpailuun vuonna 2021.
National Christian College Athletic Association

National Christian College Athletic Association (lyh. NCCAA) on yhdysvaltalainen kristillisten korkeakoulujen urheiluliitto. Liitto pyrkii edistämään kristillisten korkeakoulujen välistä kilpailutoimintaa sekä kristillistä näkökulmaa korkeakoulu-urheilun piirissä. Järjestö on perustettu vuonna 1968 Cantonissa, Ohiossa. Nykyisin liiton päämaja sijaitsee Greenvillessä, Etelä-Carolinassa.
Historia.
NCCAA järjesti ensimmäisen turnauksensa koripallon parissa vuonna 1968. Tapahtuman seurauksena kirjoitettiin järjestön peruskirja ja päämaja sijoitettiin Tennesseehen. Ensimmäiseen viralliseen kokoukseen osallistui 15 valmentajaa ja laadittiin luettelo oppilaitoksista, jotka halusivat osallistua liiton toimintaan. Liiton ensimmäisenä toiminnanjohtajana toimi E.C. Haskell. Vuonna 1975 liitto jaettiin kahteen divisioonaan ja vuonna 1981 järjestettiin ensimmäiset naisten mestaruuskilpailut. Liiton päämaja muutettiin vuonna 1989 Indianan Marioniin ja vuonna 2000 Etelä-Carolinan Greenvilleen.
Yhdysvaltain perustuslain 11. lisäys

Yhdysvaltain perustuslain 11. lisäys ( tai "Amendment XI") on Yhdysvaltain perustuslain lisäys, joka teki osavaltioista immuuneja osavaltion ulkopuolisten kansalaisten ja ulkomaisten yksityishenkilöiden nostamille kanteille. Osavaltioiden ei myöskään tarvitse käsitellä niitä vastaan nostettuja kanteita, kun syytteet perustuvat liittovaltion lakiin.
Lisäyksen taustalla oli Yhdysvaltain korkeimman oikeuden vuoden 1793 päätös "Chisholm v. Georgia", jonka mukaan Etelä-Carolinan kansalaisen kanne Georgian osavaltiota vastaan oli perustuslain mukaan sallittu, ja näin ollen oikeusjuttu sai edetä normaalisti. 
Perustuslain 11. lisäys hyväksyttiin kongressissa 4. maaliskuuta 1794 ja ratifioitiin 7. helmikuuta 1795.
Teksti.
Suomennettuna:
Polytooppi

Polytooppi on geometrinen kappale, joka on n-ulotteisen avaruuden vastine monikulmiolle ja monitahokkaalle. Yksinkertaisemmin ilmaistuna, samoin kuin monikulmio on kaksiulotteinen monikulmio ja monitahokas on kolmiulotteinen kappale, polytooppi on näiden yleistys mihin tahansa ulottuvuuteen. Se on äärellinen alue, jota rajaavat hypertasot (jotka ovat yleistyksiä tavallisille tasoille).
Polytooppi voidaan määritellä kahdella tavalla:
Neljäulotteista polytooppia kutsutaan joskus nimellä polykoorinen kappale.
Säännöllisiä polytooppeja on Ludwig Schläflin mukaan n-ulotteisessa avaruudessa (n ≥ 5) vain kolme: hyperkuutio, ristipolytooppi ja säännöllinen simpleksi. Nämä ovat vastaavasti kuution, oktaedrin ja tetraedrin yleistyksiä korkeampiin ulottuvuuksiin.
Termin "polytooppi" otti käyttöön George Boolen tytär Alicia Boole Stott, joka tutki neliulotteisia geometrisia kappaleita.
Singaporen kansalaisuus

Singaporen kansalaisuus on laillinen suhde yksittäisen henkilön ja Singaporen tasavallan välillä. Maassa noudatetaan ius sanguinis -periaatetta. Kansalaisuuden voi saada joko syntymän perusteella tai kansalaisuushakemuksen kautta. Kansalaisuuden saamisen ehdot on kirjattu Singaporen perustuslakiin. 
Historia.
Singaporen kansalaisuusjärjestelmä luotiin maan itsenäistyttyä Malesiasta vuonna 1965. 
Kansalaisuuden saaminen.
Lapsi saa automaattisesti Singaporen kansalaisuuden, jos vähintään toinen vanhemmista on Singaporen kansalainen lapsen syntyessä.
Singaporen kansalaisuutta voi hakea henkilö, jolla on:
Kaksoiskansalaisuus.
Singapore ei hyväksy kaksoiskansalaisuutta ja kaksoiskansalaisuuden lapsena saaneiden on luovuttava joko toisen maan tai Singaporen kansalaisuudesta täyttäessään 21-vuotta. 
Velvollisuudet.
Mieshenkilöiden tulee suorittaa asevelvollisuus saadessaan Singaporen kansalaisuuden.
Yhdysvaltain perustuslain 25. lisäys

Yhdysvaltain perustuslain 25. lisäys ( tai "Amendment XXV") on Yhdysvaltain perustuslain lisäys, joka määritti seikkoja liittyen presidentin seuraamiseen, uuden varapresidentin valintaan ja presidentin väliaikaiseen kykenemättömyyteen hoitaa tehtäväänsä.
Lisäyksen ensimmäinen kohta koskee varapresidentin nousua presidentiksi. Sen mukaan varapresidentin noustessa presidentiksi hänestä tulee seuraava Yhdysvaltain presidentti, eikä vain pelkkä virkaatekevä presidentti. Toisessa kohdassa säädetään, että jos varapresidentin virka tulee vapaaksi, uusi varapresidentti voidaan valita kongressin kummankin kamarin enemmistöllä presidentin ehdotuksesta. 3. ja 4. kohta määrittivät seikkoja liittyen siihen, jos presidentti on väliaikaisesti kykenemätön hoitamaan tehtäväänsä.
Perustuslain 25. lisäys hyväksyttiin kongressissa 6. heinäkuuta 1965 ja ratifioitiin 10. helmikuuta 1967.
Teksti.
Suomennettuna:
Ella ja kaverit – Operaatio Saukko

Ella ja kaverit – Operaatio Saukko on suomalainen perhe-elokuva, joka tuli ensi-iltaan lokakuussa 2025.
Elokuva perustuu Timo Parvelan kirjaan "Ella ja kaverit menevät metsään" ja sen ohjaa Elin Grönblom ja käsikirjoittaa Katri Manninen. Elokuva on kolmas Parvelan Ella ja kaverit -kirjoihin perustuva elokuva.
Elokuvassa Ellan koululuokka lähtee opettajan johdolla retkelle, mutta päätyy keskelle saukkojen pelastusoperaatiota.
Ellaa näyttelee Elma Ufacik ja muissa rooleissa esiintyvät Lauri Tilkanen, Joonas Saartamo, Santtu Karvonen, Pilvi Hämäläinen ja Christoffer Strandberg.
Elokuvaa kuvattiin kesällä 2024 Tampereella ja Nokialla.
Elokuvan tuottaa Don Filmsin Aleksi Hyvärinen ja Taneli Mustonen ja sen levittää elokuvateattereihin Nordisk Film.
Jere Peltomäki

Jere Peltomäki (s. 21. kesäkuuta 2004 Alajärvi) on suomalainen pesäpalloilija, joka edustaa Superpesiksessä-joukkue Alajärven Ankkureita. Ankkurit on myös hänen kasvattajaseuransa ja samalla ainut joukkue, jossa Peltomäki on pelannut.
Peltomäki pelasi ensimmäisen pelinsä Ankkureiden edustuksessa 8.7.2020 Loimaan Palloilijoita vastaan, mutta murtautui edustukseen vasta kauden 2021 puolella, pelaten 13 ottelua edustuksessa.
Kauden 2024 päätyttyä Peltomäki allekirjoitti Ankkureille yksivuotisen sopimuksen yhden vuoden lisä optiolla.
Aleksi Hyvärinen

Aleksi Hyvärinen (s. 1975) on suomalainen elokuvatuottaja ja käsikirjoittaja.
Hyvärinen on suorittanut kansainvälisen EAVE-tuottajatutkinnon 2011, osallistunut Inside pictures -koulutusohjelmaan 2015 sekä Cannesin Producers on The Move -ohjelmaa 2020. 
Hyvärinen perusti 2010 yhdessä Taneli Mustosen kanssa Don Films -tuotantoyhtiön. Yhtiö on ollut mukana mys ulkomaisissa tuotannioissa. "Se mieletön remppa", yhteistuotanto Solar Filmsin kanssa, sai Suomessa 178 000 katsojaa. Englanninkielinen "The Twin - Paha kaksonen" myi maailmalla yli miljoona elokuvalippua.
KFUM-Kameratene Oslo

KFUM-Kameratene Oslo eli Kåffa on norjalainen urheiluseura Oslosta. KFUM pelaa kaudella 2025 Norjan jalkapallon pääsarjassa Eliteserienissä. Seura on perustettu vuonna 1939 ja se pelaa kotiottelunsa KFUM Arenalla. Seuran kannattajaryhmän nimi on "The Prophets". Jalkapallon ohella seuran urheilulajeihin kuuluu nykyään yleisurheilu. KFUM on Norjan urheiluliiton sekä Norjan NMKY-NNKY-liiton jäsen.
Toivo Kalevi Kääriö

Toivo Kalevi Kääriö (4. kesäkuuta 1939 Helsinki – 2012 Huittinen) oli suomalainen kuvataiteilija, joka teki veistoksia ja lasitaidetta.
Kääriö perusti Kuopioon Suokatu 17:ään Taidekellarin (1963–64) ja toimi Taidekellari ry:n puheenjohtajana. Hän piti ensimmäisen näyttelynsä Helsingissä vuonna 1966.
Kääriön tuotanto käsitti veistoksia, lasitaidetta, maalauksia ja keramiikkaa. 
Myöhäisempään tuotantoon kuului myös vaivaisukko-teema.
Kääriön teoksia on mm. Suomen lasimuseon ja Urpo Lahtisen kokoelmissa.
Elämäntapa.
Vuodesta 1996 lähtien Kääriö asui rakentamassaan liikkuvassa ateljeessa, joka oli entinen linja-auto. Auto toimi sekä kotina että työtilana, ja se oli varustettu muun muassa aurinkopaneeleilla ja juoksevalla vedellä. 
2000-luvulla hän toteutti Euroauto 2000 -hanketta, jonka tavoitteena oli esitellä suomalaista kulttuurihistoriaa, taidetta ja osaamista eri puolilla Eurooppaa sekä luoda kansainvälinen galleriaverkosto.
Perhe.
Kääriön vanhemmat olivat Ev.luutn. Pekka Kääriö ja Ljuba Maria Kääriö (o.s. Riskowa). Kääriö oli naimisissa Lea Kääriön, (o.s Wilska) kanssa, heillä oli kaksi lasta.
Anonymous (elokuva)

Anonymous (suomeksi myös Anonymous – tuntematon) on vuonna 2011 ensi-iltansa saanut Roland Emmerichin ohjaama jännitysdraamaelokuva, jonka pääosissa ovat Rhys Ifans, Vanessa Redgrave, Joely Richardson, David Thewlis, Xavier Samuel ja Derek Jacobi. Elokuvan juoni perustuu opettaja John Thomas Looneyn vuonna 1920 esittämään teoriaan, jonka mukaan Oxfordin 17. jaarli Edward de Vere olisi todellisuudessa kirjoittanut William Shakespearen näytelmät.
"Anonymous" julkaistiin maailmanlaajuisesti elokuvateattereissa syksyllä 2011. Elokuva oli ilmestyessään taloudellinen floppi ja sai vaihtelevan vastaanoton niin kriitikoilta kuin yleisöltäkin. Lisy Christl oli ehdolla parhaan puvustuksen Oscar-palkinnon saajaksi vuoden 2012 gaalassa.
Juoni.
Elokuva sijoittuu Englannin kuningatar Elisabetin valtakauden lopulle. Oxfordin jaarli Edward de Vere on erinomainen kirjailija, jonka on asemansa takia kirjoitettava salassa. Nuori näyttelijä William Shakespeare saa sen sijaan kunnian hänen työstään.
Tuotanto.
Alun perin Roland Emmerich oli suunnitellut kuvaavansa aiemmin työnimellä "Soul of the Age" kulkeneen elokuvan Saksassa vuonna 2005. Kuvaukset saatiin lopulta aloitettua vuonna 2010, jolloin elokuva kuvattiin kokonaan Babelsbergin elokuvastudioilla lähellä Berliiniä. Elokuvan tuotannon aikana studion suurin haaste oli sekä The Rose- että Globe-teatterin rekonstruktio, jonka rakentamiseen kului 12 viikkoa.
Ensi-ilta ja vastaanotto.
"Anonymous" sai ensi-iltansa Toronton elokuvajuhlilla 11. syyskuuta 2011. Elokuva julkaistiin elokuvateattereissa Yhdysvalloissa 28. lokakuuta 2011 ja Saksassa 10. marraskuuta 2011. Se tuotti maailmanlaajuisesti noin 15,4 miljoonan dollarin lipputulot.
"Anonymous" on saanut sekä kriitikoilta että katsojilta lähinnä vaihtelevia arvioita. Rotten Tomatoes -sivuston mukaan 47 prosenttia kriitikoista on antanut elokuvalle myönteisen arvosanan 5,5/10 keskiarvolla. Keräys perustuu 174 arviointiin, joista 81 on ”tuoreita” ja 93 ”mätiä”. Yli 10 000 käyttäjästä 53 prosenttia on antanut elokuvalle myönteisen arvosanan 3,3/5 keskiarvolla. Metacritic-sivuston mukaan 43 arvostelun perusteella elokuva on saanut 50 pistettä sadasta mahdollisesta. Metacriticin 77 käyttäjää on antanut elokuvalle keskiarvon 6/10.
Toivo Salmela

Toivo Alvar Salmela (1. toukokuuta 1937 Tampere – 18. syyskuuta 1975) oli suomalainen näyttelijä.
Ura.
Toivo Salmela syntyi Ahti Alvar Salmelan ja Martta Johanna Salmelan perheeseen. Hän opiskeli Suomen teatterikoulussa 1960–1963. Salmela sai kiinnityksen Jyväskylän kaupunginteatteriin 1963–1967, mistä hän siirtyi Kuopion Yhteisteatteriin 1967. Salmela aloitti Suomen Kansallisteatterissa 1975, mutta varhainen kuolema katkaisi uran.
Salmelan teatterirooleista mainittakoon Iivari ("Nummisuutarit"), Marik ("Marik parka"), Nino ("Zorbas"), Narri ("Loppiaisaatto"), luutnantti Saleva ("Tohtori Finckelmann") ja Peter Petrus ("Salainen rakkaus").
Salmelalla oli myös muutama elokuva- ja televisiorooli. Elokuvassa "Tähdet kertovat, komisario Palmu" (1962) hän näytteli sivuroolin lättähattuna ja televisiotuotannossa "Ruusubaletti" (1968) hänen roolinaan oli onkimies.
Saarijärvi (Rovaniemi)

Saarijärvi on vaarojen ja soiden reunustama korpijärvi Rovaniemellä Lapissa. Sen pinta-ala on noin 2,2 neliökilometriä. Etäisyys Rovaniemen keskustasta on 35 kilometriä pohjoiskoilliseen.
Maantiede.
Saarijärven lahdet (Säippälahti, Lieteperä) ovat avosuisia. Luoteeseen työntyvä Jouttiperä on kapeasuisempi. Runsas viidesosa järvestä on vähintään kuusi metriä syvä. Kyseinen alue muodostaa yhtenäisen vyöhykkeen järven suurimman saaren eli Isosaaren ympärille ja se ulottuu etelässä lähes rantaan saakka. Syvin kohta, noin 14,5 metriä, sijaitsee saaren länsipuolella.
Saarijärven pohjoispuolisen Saari-Jouttiselän korkeustaso on noin 310 metriä merenpinnan yläpuolella. Sen ja Jouttiperän eteläpuolinen Saarivaara kohoaa runsaat 270 metriä mpy.
Saarijärven tulouoma on luoteesta Saari-Jouttiselän ja Saarivaaran välistä virtaava vajaan kahden kilometrin pituinen Jouttioja, joka saa alkunsa Jouttijärveltä (220,7 metriä mpy). Saarivaaran eteläpuolitse virtaa nimetön tulouoma. Saarijärven luusua sijaitsee järven itäisimmässä kolkassa Luusuankankaan eteläpuolella. Vedet virtaavat kaakkoon Ylä-Kiiskijärveen (166,7 metriä mpy).
Saarijärven vesitilavuus on 8 188 000 kuutiometriä.
Saarijärvi (65.753.1.003) kuuluu Kiiskijoen valuma-alueeseen (65.753), joka on kolmannen jakovaiheen vesistö Kemijoen vesistössä (65). Toinen jakovaihe on Perunkajoen valuma-alue (65.75) ja ensimmäinen jakovaihe on Raudanjoen valuma-alue (65.7). Saarijärvi on laajin Kiiskijoen valuma-alueen kahdeksasta vähintään hehtaarin laajuisesta vakavedestä. Toiseksi laajin on Ala-Kiiskijärvi, jonka pinta-ala on noin 56 hehtaaria.
Kaiskojärvi

Kaiskojärvi on kahden niemimaan halkaisema järvi Hyrynsalmen luoteisosassa Kainuussa. Niemien välissä on kapea vesiyhteys. Järven pinta-ala on noin 1,3 neliökilometriä. Etäisyys Kajaanista on 73 kilometriä pohjoiskoilliseen.
Maantiede.
Kaiskojärven halkaisee kaksi niemeä, Hyttiniemi ja Autioniemi. Vesi virtaa niiden välistä kapeaa Isosalmea pohjoisesta etelään. Niemet ovat asuttua kulttuurimaisemaa. Järven lahtia ovat Hyttilahti, Roinilanlahti, Matinlahti ja Paskolahti. Pohjoisosassa sijaitsee Norssilahti. Kaiskojärvi on valtaosin matala, mutta sen koillinen osa on laajalti vähintään kymmenen metriä syvä. Syvin kohta, 16,5 metriä, sijaitsee järven koillisosassa.
Kaiskojärven etelärannalta alkaa noin 300 metriä pitkä ja hyvin kapea Soiluansaari, joka jakaa järven eteläosaa.
Kaiskojärven itäpuolinen Kivimäki on ylänköä, sen laki on yli 205 metriä merenpinnan yläpuolella.
Kaiskojärven tulouoma on lännestä järven luoteiskulmaan virtaava Heinijoki. Järven luusua sijaitsee kaakossa, josta alkaa kaakkoon virtaava Kaiskonjoki. Etelästä soiden halki virtaa Riekkispuro.
Kaiskojärvi (59.464.1.002) kuuluu Kaiskonjoen valuma-alueeseen (59.464), joka on kolmannen jakovaiheen vesistö Oulujoen vesistössä (59). Toinen jakovaihe on Tuomijoen valuma-alue (59.46) ja ensimmäinen jakovaihe on Hyrynsalmen reitin alaosan alue (59.4). Kaiskojärvi on laajin Kaiskonjoen valuma-alueen kolmestatoista vähintään hehtaarin laajuisesta vakavedestä. Toiseksi laajin on Hietajärvi, jonka pinta-ala on noin 41 hehtaaria.
Oncom

Oncom on indonesialainen fermentoitu elintarvike, jota valmistetaan pääasiassa Länsi-Jaavalla. Se valmistetaan fermentoimalla erilaisia maatalouden sivutuotteita, kuten soijapavun puristejätettä ("okara"), maapähkinän puristekakkua tai kassavan tärkkelysjätettä.
Historia.
Oncom on sundalaisten kehittämä ruoka, joka on toiminut tärkeänä proteiininlähteenä erityisesti vähävaraiselle väestölle. Se on yksi Indonesian edullisimmista fermentoiduista elintarvikkeista, sillä sen valmistuksessa hyödynnetään elintarviketeollisuuden sivuvirtoja.
Valmistus.
Oncomia on kahta päätyyppiä: punaista ja mustaa. Punainen oncom valmistetaan käyttäen "Neurospora"-homesukuun kuuluvia homeita, kuten "N. intermedia" var. "oncomensis", kun taas musta oncom valmistetaan "Rhizopus"- ja "Mucor"-sukuihin kuuluvilla homeilla.
Valmistusprosessissa raaka-aineet höyrytetään, muotoillaan noin 2 cm paksuisiksi kappaleiksi ja jäähdytetään huoneenlämpöön. Tämän jälkeen massa siirrostetaan homekasvustolla ja fermentoidaan 24-72 tuntia noin 25-32 °C lämpötilassa.
Käyttö.
Oncomia käytetään monipuolisesti indonesialaisessa keittiössä. Sitä voidaan nauttia sellaisenaan välipalana, paistettuna tai osana erilaisia ruokia. Yleisiä käyttötapoja ovat:
Tuotteen rakenne muistuttaa lihaa ja siinä on umamin makua, minkä vuoksi sitä käytetään usein lihan korvikkeena.
Ravintoarvo.
Oncomin ravintoarvo vaihtelee käytettyjen raaka-aineiden mukaan. Fermentointiprosessi parantaa raaka-aineiden ravitsemuksellista arvoa hajottamalla monimutkaisia yhdisteitä helpommin sulavaan muotoon. Tuote sisältää runsaasti proteiinia ja sen biologinen käytettävyys on hyvä.
Qwen

Qwen (käytetään myös nimeä Tongyi Qianwen, ) on laajan kielimallin (LLM) tai tekoälybottiohjelmien tuoteperhe, jonka on kehittänyt kiinalainen Alibaba. Tekoälyohjelmiston kehittämisestä on vastannut Alibaba-konsernin pilvipalveluyhtiö Alibaba Cloud. Ohjelmiston ensimmäinen betaversio esiteltiin huhtikuussa 2023. Tammikuussa 2025 ohjelmaperhe oli edennyt versioon 2.5. 
Qwen on tekoälytuotteiden suorityskykyvertailuissa sijoittunut parhaimpien kiinalaisten laajojen kielimallien joukkoon ja haastanut myös Anthropicin ja OpenAI:n kielimalleja vertailujen joillain osa-alueilla kuten matematiikaan ja ohjelmointiin liittyvissä tehtävissä. Qwen ei kuitenkaan yllä aivan kärkijoukkoon.
Tekoälyohjelmien tuoteperheeseen kuuluivat (tammikuussa 2025):
Muun muassa kyberturvayhtiöt Kela ja Checkpoint havaitsivat tammikuussa 2025, että Qwenia ja Deepseekiä pystyi käyttämään kyberrikoksiin. Chekpointin mukaan monet kyberrikolliset olivat ryhtyneet käyttämään Qwenia ja Deepseekiä.
America First

America First () on yhdysvaltalainen populistinen ideologia ja ulkopoliittinen suuntaus, joka korostaa protektionistista talouspolitiikkaa ja isolationistista lähestymistapaa kansainvälisiin suhteisiin. Siihen sisältyy myös ulottuvuus, jossa länsimaiden menestys hahmotetaan nollasummapelinä. Siksi Euroopan unionin maiden ja Iso-Britannian huono menestys ei ole Yhdysvalloilta pois – vaan päinvastoin se on Yhdysvalloille hyväksi.
Historia.
Liike sai alkunsa toisen maailmansodan aikana, kun America First Committee perustettiin vuonna 1940. Komitea vastusti Yhdysvaltojen osallistumista sotaan ja Lend-Lease-ohjelmaa. Järjestöön kuului merkittäviä henkilöitä kuten kenraali Robert E. Wood ja lentäjä Charles Lindbergh. Komitea lakkautettiin Pearl Harborin hyökkäyksen jälkeen joulukuussa 1941.
Nykyaika.
America First -ideologia nousi uudelleen esiin 2010-luvulla Donald Trumpin presidenttikampanjan ja ensimmäisen presidenttikauden aikana. Trumpin hallinto noudatti America First -politiikkaa, joka sisälsi muun muassa protektionistisia kauppatoimia, maahanmuuttorajoituksia ja kriittistä suhtautumista kansainvälisiin järjestöihin kuten NATOon.
Vuonna 2018 YK:n yleiskokouksessa Trump ilmoitti Yhdysvaltojen hylkäävän "globalismin ideologian". Tämä merkitsi merkittävää muutosta Yhdysvaltojen toisen maailmansodan jälkeiseen ulkopolitiikkaan, joka oli perustunut kansainväliseen yhteistyöhön.
Tammikuussa 2025 Trumpin toinen hallinto julkaisi uuden America First -ohjelman, joka keskittyi neljään pääteemaan:
Kritiikki.
Liikettä on kritisoitu sen syrjivistä käytännöistä, erityisesti maahanmuuttopolitiikan osalta. Esimerkiksi vuonna 2015 ehdotettu "muslimien maahantulokielto" herätti laajaa vastustusta.
Asiantuntijat ovat myös varoittaneet, että America First -politiikan isolationistiset piirteet toistavat 1920- ja 1930-lukujen virheitä, jotka myötävaikuttivat suureen lamaan ja toiseen maailmansotaan.
Energia Alankomaissa

Energia Alankomaissa käsittelee Alankomaiden energian tuotantoon ja kulutukseen liittyviä asioita.
Energian kulutus.
Energiankulutus asukasta kohti vuonna 2022 oli 186,89 miljoonaa BTU:ta, maailmassa 20:nneksi suurinta.
Vuonna 2022 loppukäyttäjistä suurin ryhmä oli teollisuus (25 %), toisena polttoaineiden muu kuin energiakäyttö (esimerkiksi kemianteollisuudessa, 21 %). Liikenteen osuus on 19 % ja kotitalouksien energiankäytön 16,8 %.
Auton omistaminen on Alankomaissa harvinaisempaa kuin Euroopassa keskimäärin; vuonna 2017 tuhatta asukasta kohti oli 481 autoa, kun EU:n keskiarvo oli 505 autoa. Vuonna 2024 ensirekisteröidyistä henkilöautoista yleisimmin käyttövoimana oli täyssähkö (34,7%), sitten bensiini (21,9%) ja lataushybridit (13,8%). Dieselautojen osuus oli vain yksi prosentti.
Energian tuotanto.
Alankomaiden energiankulutus vuonna 2023 jakaantui eri lähteiden kesken seuraavasti:
Alankomaiden sähköntuotanto jakautui vuonna 2022 eri lähteiden kesken seuraavasti:
Alankomaiden ainoa ydinreaktori valmistui vuonna 1973. Maa on pyörtänyt aiemman päätöksensä luuopua ydinvoimasta, ja suunnittelee kahta uutta yksikköä.
Vuonna 2022 Alankomaat käytti 10,6 miljoonaa tonnia hiiltä, tuotti siitä itse 1,8 miljoonaa tonnia, toi ulkomailta 24 miljoonaa ja vei ulkomaille 16 miljoonaa tonnia. Sen jäljellä olevat tunnetut hiilivarat ovat 3200 miljoonaa tonnia.
Vuonna 2022 Alankomaat käytti 33 miljardia kuutiometriä maakaasua, tuotti siitä itse 18 miljardia kuutiometriä, toi ulkomailta 66 miljardiaa ja vei ulkomaille 43 miljardia kuutiometriä. Sen jäljellä olevat tunnetut maakaasuvarat ovat 133 miljardia kuutiometriä. Groeneingenin maakaasukenttä löydettiin 1959 ja se oli siihen aikaan maailman suurin tunnetu maakaasuesiintymä. Kaasun tuotanto on vähentynyt 2010-luvun puolivälistä asti, vaikka Venäjän hyökättyä Ukainaan Alankomaissa suunniteltiin tuotannon lisäystä.
Alankomaiden hallitus hyväksyi vuonna 2019 lain hiilen käytön kieltämisestä sähköntuotannossa vuoteen 2030 mennessä osana ilmastovelvoitteidensa täytäntöönpanoa. Lain tavoitteena on vähentää voimalaitosten CO₂-päästöjä. Saksalaiset energiayhtiöt RWE ja Uniper haastoivat Alankomaat oikeuteen, mutta hävisivät.
Sjösa

Sjösa on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 491 asukasta vuoden 2023 lopussa.
Canopy piloting

Canopy piloting tai swooppaus on nopeuslaskuvarjohyppylaji, jossa kilpailijat käyttävät pieniä ja erittäin ketteriä laskuvarjoja.
Kilpailut pidetään vesialueilla turvallisuuden vuoksi, ja niissä kilpailijat nopeuttavat varjojaan terävillä käännöksillä ennen vesipinnan ylittymistä ja kurssille astumista. Lajin kolme pääosaa ovat tarkkuuslasku, nopeus ja etäisyys. Uudempi laji, freestyle, jossa tehdään temppuja veteen koskien, on myös saanut suosiota.
Tarkkuuslaskussa kilpailijan on laskeuduttava mahdollisimman lähelle kohteen keskikohtaa. Nopeusosuudessa parhaan tuloksen saa kilpailija, joka lentää radan nopeimmin, ja etäisyysosuudessa paras tulos saadaan, kun varjo pysyy ilmassa mahdollisimman pitkään. Freestyle-kilpailussa hyppääjät tekevät temppuja, joita arvostelee tuomaristo vaikeuden, suorituksen ja taiteellisen tyylin perusteella.
Canopy piloting syntyi 1990-luvulla pienempien ja nopeampien laskuvarjojen kehittyessä, ja se oli aluksi tunnettu nimellä ”blade running”. Ensimmäinen maailmanmestaruuskilpailu pidettiin vuonna 2006, ja freestyle sai oman maailmanmestaruuskilpailunsa vuonna 2018.
Laji Suomessa.
Suomessa on saavutettu merkittäviä tuloksia canopy piloting -kilpailuissa. Esimerkiksi Juho Mäntylä sijoittui Tanskassa 18.–20. heinäkuuta 2024 pidetyissä Pohjoismaiden mestaruuskilpailuissa toiseksi nopeudessa, tarkkuudessa ja yhteistuloksessa. Hän saavutti myös kolmannet sijat tarkkuudessa ja freestylessa.
Enstaberga

Enstaberga on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 441 asukasta vuoden 2023 lopussa.
Ålberga

Ålberga on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 209 asukasta vuoden 2023 lopussa.
Buskhyttan

Buskhyttan on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 208 asukasta vuonna 2021.
Stavsjö

Stavsjö on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 234 asukasta vuoden 2023 lopussa.
Örstig

Örstig on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 401 asukasta vuoden 2023 lopussa.
Sorunda

Sorunda on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 1 251 asukasta vuoden 2023 lopussa.
Stora Vika

Stora Vika on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 697 asukasta vuoden 2023 lopussa.
Segersäng

Segersäng on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 801 asukasta vuoden 2023 lopussa.
Grödby

Grödby on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 589 asukasta vuoden 2023 lopussa.
Mediaetiikka

Mediaetiikka on soveltavaa etiikkaa, joka käsittelee median eettisiä periaatteita ja standardeja. Se kattaa kaikki mediamuodot kuten radio- ja televisiotoiminnan, elokuvan, teatterin, taiteen, printtilehdistön ja internetin.
Historia.
Kehitys sananvapaudesta.
Mediaetiikan kehitys kytkeytyy vahvasti sananvapauden historiaan. 1700-luvulla valistusajattelun myötä syntyi ajatus vapaasta, keskustelevasta julkisuudesta. Immanuel Kantin mukaan eettinen järjestelmä perustuu vapaudelle: vain vapaita olentoja voidaan velvoittaa eettisesti.
Nykyaikainen mediaetiikka alkoi muotoutua 1800-luvun lopulla, kun kaupallisen median ongelmaksi nousi liiallinen sensationalismi. Tämän seurauksena kehittyi objektiivisuutta painottava ammattietiikka ja myöhemmin sosiaalista vastuuta korostavia näkemyksiä.
Keskeiset periaatteet.
Mediaetiikan keskeisiä periaatteita ovat:
Nykyajan haasteet.
Digitaalinen media.
Internet ja sosiaalinen media ovat tuoneet uusia haasteita mediaetiikkaan. Perinteisten medioiden ja sosiaalisen median rajat ovat hämärtyneet, mikä on luonut tarpeen päivittää eettisiä ohjeistuksia. Erityisiä haasteita ovat:
Journalismin erityiskysymykset.
Suomessa journalismilla on oma eettinen säännöstönsä (Journalistin ohjeet), jota Julkisen sanan neuvosto tulkitsee. Vaikka journalismin etiikka on osa mediaetiikkaa, se keskittyy erityisesti uutismedian toimintaan ja journalistiseen työhön.
Faktantarkistus ja luotettavuus.
Luotettavuuden varmistaminen on noussut keskeiseksi mediaeettiseksi kysymykseksi. Monet mediat ovat ottaneet käyttöön erityisiä faktantarkistuskäytäntöjä ja -palveluita.
Lidatorp och Klövsta

Lidatorp och Klövsta on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 453 asukasta vuoden 2023 lopussa.
Landfjärden

Lanfjärden on taajama Nynäshamnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 283 asukasta vuoden 2023 lopussa.
Ställdalenin junaonnettomuus

Ställdalenin junaonnettomuus tapahtui Ruotsin Ställdalenissa 13. tammikuuta 1956, kun kiskobussi ja malmia kuljettanut tavarajuna törmäsivät toisiinsa. Tavarajunan jarrut olivat pettäneet, eikä se pystynyt pysähtymään Ställdalenin asemalla päästääkseen ohi vastaantulevaa matkustajajunaa. Sen kyydissä oli pääasiassa koulusta palaavia lapsia. Onnettomuudessa kuoli 20 ihmistä, joista 12 oli lapsia.
Per Hallberg

Per Göran Allan Hallberg (s. 30. joulukuuta 1958 Borgholm) on ruotsalainen äänitehosteiden suunnittelija. Hän muutti Los Angelesiin 1980-luvun puolivälissä ja on voittanut kolmesti parhaiden äänitehosteiden Oscar-palkinnon. Palkinnot ovat tulleet elokuvista "Braveheart – taipumaton" (1995), "Medusan sinetti" (2007) ja "007 Skyfall (2012).
Liang Wenfeng

Liang Wenfeng (, s. 1985 Zhanjiang, Guangdong, Kiina) on kiinalainen yrittäjä, joka perusti hedgerahasto High-Flyerin vuonna 2015 ja tekoäly-yhtiö Deepseekin vuonna 2023.
Tausta ja koulutus.
Liang syntyi vuonna 1985 Etelä-Kiinassa. Hänen molemmat vanhempansa olivat peruskoulun opettajia. Hän opiskeli tietotekniikkaa Zhejiangin yliopistossa Hangzhoussa.
Ura.
Vuonna 2008 Liang perusti tiimin luokkatovereidensa kanssa kerätäkseen dataa rahoitusmarkkinoista. Samana vuonna hän tutustui täysin automatisoituun kvantitatiiviseen treidaukseen. Valmistumisensa jälkeen Liang muutti Chengduhun halpaan vuokra-asuntoon, jossa hän yritti soveltaa tekoälyä useilla eri aloilla. Yritykset epäonnistuivat, kunnes hän alkoi soveltaa tekoälyä rahoitusmarkkinoihin. Vuonna 2015 Liang perusti High-Flyer-hedgerahaston, joka käytti matematiikkaa ja tekoälyä sijoituspäätöksien tekemiseen. Hän perusti High-Flyer AI -tekoäly-yhtiön vuonna 2019. Vuonna 2021 Liang alkoi ostaa tuhansia Nvidian näytönohjaimia tekoälyprojektiaan varten. Liang perusti DeepSeek-tekoäly-yhtiön vuonna 2023.
Pohjois-Elben evankelisluterilainen kirkko

Pohjois-Elben evankelisluterilainen kirkko (saks. "Nordelbische Evangelisch-Lutherische Kirche") on Saksassa sijainnut entinen kirkko, joka perustettiin vuonna 1977 ja joka yhdistyi vuonna 2012 yhdessä Mecklenburgin evankelisluterilaisen maakirkon ja Pommerin evankelisen kirkon kanssa Pohjois-Saksan evankelisluterilaiseksi kirkoksi. Kirkko ulottui Pohjanmereltä Itämerelle ja Elbeltä Tanskan rajalle, ja sen aluella sijaitsi kolme historiallista piispanistuinta Hampurissa, Lyypekissä ja Schleswigissä.
Savonia (ruokailuvälinesarja)

Savonia on Suomen myydyin aterinsarja, jonka suunnitteli saksalainen muotoilija Adolf Babel vuonna 1967. Suomalainen Hackman-yhtiö toi tuotteen markkinoille seuraavana vuonna. Aterinsarjan nimi viittaa Savoon, jossa Savonia-sarja syntyi, Sorsakoskella. Sarjan aterimet ovat materiaaliltaan ruostumatonta terästä. Vuoteen 1998 mennessä aterimia oli myyty yli 100 miljoonaa kappaletta.
Elisa Open Suomi 3

Elisa Open Suomi 3 oli Elisa Esportsin järjestämä "" -turnaus. Turnauksen palkintona oli 5 000 euroa ja paikka Elisa Masters Espoo 2022 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattiin Elisa Masters Espoo 2022 -tapahtuman ohella. Turnauksen voitti HAVU sen päihitettyä ENCE Akatemian finaalissa.
Avoimet karsinnat.
Elisa Open 3:een pidettiin neljät avoimet karsinnat. Näistä karsinnoista kahdeksan parasta joukkuetta pääsi lohkovaiheeseen. Ensimmäisiin karsintoihin osallistui 45 joukkuetta joista Exen Esports ja TMVG RCTIC pääsivät läpi. Toisiin karsintoihin osallistui 48 joukkuetta joista Enhanced ja FCottoNd pääsivät läpi. Kolmansiin karsintoihin osallistui 50 joukkuetta joista Conquer Gaming ja Eläintarha pääsivät läpi. Neljänsiin karsintoihin osallistui 47 joukkuetta joista Team Bob ja kukkosoosi pääsivät läpi.
Lohkovaihe.
Lohkovaiheeseen otettiin 4 joukkuetta kutsulla: ENCE Akatemia, HAVU, JANO ja KOVA. Lohkovaihe koostui kahdesta lohkosta, joista lohkovoittajat pääsivät välieriin ja lohko kakkoset puolivälieriin ja lohko kolmoset ja neloset puolivälieriin.
Pudotuspelit.
Pudotuspelit pelattiin 27. – 29. lokakuuta ja finaali 20. marraskuuta. Elisa Masters Espoo 2022 -tapahtumassa. Pudotuspelit pelattiin single elimination -turnaustyylillä.
Freija Özcan

Freija Özcan on suomalainen evankelis-luterilaisen kirkon pappi ja "Kotimaa"- ja "Askel"-lehtien päätoimittaja. Ennen vuonna 2022 alkanutta päätoimittajan pestiään hän on toiminut "Sana"-lehden sekä "Kotimaa"- ja "Askel"-lehtien toimituspäällikkönä. Lisäksi hän on ollut Suomen Raamattuopiston Säätiön tiedottajana, "Elämään"- ja "Credo"-lehtien toimitussihteerinä ja "Ristin Voitto" -lehden toimittaja. Özcan on koulutukseltaan teologian maisteri, ja hänellä on mies ja kaksi aikuista lasta.
Tallaa

Tallaa (ruots. "Tallnäs") on kylä Lohjan Karjalohjalla, Uudenmaan maakunnassa. Tallaa tunnetaan kylässä sijaitsevasta Pöykärin linnamäestä. Kylä sijaitsee Hotopohjan, eli Langviikin pohjoispuolella mäellä vastapäätä muinaislinnaa.
Historia.
Tallaassa on ollut asutusta jo rautakaudesta lähtien. Näkyvimpänä todisteena tästä on Pöykärin rautakautinen linnamäki, joka laki kohoaa 25 metrin korkeuteen ympäristöstään.
Historiallisella ajalla kylässä on sijainnut useita taloja. Kylän talojen pellot ovat kaikki sijainneet Tallaan niemellä, jota on kutsuttu myös nimellä "Talvenäs". Vuonna 1549 Tallaassa mainitaan olleen yhteensä 5 taloa. Vuonna 1691 talojen määrä oli tippunut kolmeen. Maatilojen luvun väheneminen ajoittuu Ruotsin kuningaskunnan käymiin sotiin 1600-luvulla, jolloin tarvittiin paljon veroja ja miehiä sodankäyntiin. Talot olivat nimeltään Nedergård, Öfvergård ja Pöykär.
Lohjanjärven laskeminen 1860-luvulla teki entisestä Pitkälahdesta suon, jota halkoo noin 1-4 metrin levyinen puro. 1940-luvulta alkaen kasvanut loma-asuntojen rakentaminen on tuonut maisemaan vesistöjen rannalle paljon rakennuksia, mutta alueen yleisilme on kuitenkin säilynyt maatalousalueena.
Juha Näsi

Juha Mikael Näsi (22. helmikuuta 1949 Tampere – 7. syyskuuta 2008 Tampere) oli suomalainen liiketaloustieteilijä ja professori.
Henkilöhistoria.
Näsin vanhemmat olivat lehtori Yrjö Valdemar Näsi ja kanslisti Hilkka Alma Hellevi Virtanen. Hän avioitui 1975 Salme Jokisen kanssa, josta tuli myös liiketaloustieteen professori. Näsi tuli ylioppilaaksi Sammon yhteislyseosta 1968 ja valmistui Tampereen yliopistosta ekonomiksi 1971, taloustieteeen maisteriksi 1972 ja taloustieteen lisensiaatiksi 1977. Kauppatieteen tohtoriksi hän väitteli siellä 1979. 
Näsi oli Tampereen yliopistossa markkinoinnin assistentti 1972–1975, lehtori 1975–1980 ja vt. apulaisprofessori 1980–1984. Strategian apulaisprofessori hän oli siellä 1984–1992, yrityshallinnon professori Jyväskylän yliopistossa 1992–2000, teollisuustalouden ja strategian professori Tampereen teknillisessä yliopistossa 2000–2005 ja Tampereen yliopiston yrityksen hallinnon professori vuodesta 2006. Näsi oli myös vieraileva professori kahteen otteeseen Yhdysvalloissa ja kerran Kanadassa ja hänellä oli useita asiantuntija- ja luottamustehtäviä. Hän julkaisi sekä tutkimuksia että tietoteoksia.
Doab

Doab () on persiankielinen termi, jota on käytetty Intian niemimaalla viittaamaan alueeseen kahden joen välissä. Se koostuu sanoista ("do", ’kaksi’) ja ("āb", ’vesistö’). Se on näin verrannollinen kreikankieliseen termiin "Mesopotamia" (). Historiallisesti sillä on viitattu usein hedelmälliseen tasankoon Jamunan ja Gangesin välissä Intian Uttar Pradeshissa. Samaa nimeä on käytetty myös Punjabin viiden suuren joen (Ravi, Beas, Chenab, Jhelum, Indus) välisistä alueista. Etelä-Intian tunnetuin doab on Krisha- ja Tungabhadrajokien välissä.
American Airlinesin lento 5342

American Airlinesin lento 5342 oli PSA Airlinesin liikennöimä, American Airlinesin American Eagle -brändiä käyttävä Yhdysvaltain sisäinen reittilento Wichitasta Washingtoniin. Lennolla 29. tammikuuta 2025 käytetty Bombardier CRJ701ER törmäsi laskeutumisen aikana ilmassa sotilashelikopteriin, ja molemmat ilma-alukset syöksyivät Potomac-jokeen. Turmassa kuolivat kaikki niissä olleet 67 ihmistä.
Helikopteri oli harjoituslennolla ja ilmeisesti reitillä, jossa vallitsi 200 jalan enimmäiskorkeus. Törmäyshetkellä sen korkeus oli noin 300–350 jalkaa. Helikopterissa oli kolme henkilöä, joita on sanottu kokeneiksi. Sikorsky UH-60 -helikopterissa olleilla henkilöillä oli pimeänäkölaitteet.
Turmalennolla oli useita taitoluistelun alalla toimivia henkilöitä, kuten urheilijoita ja valmentajia, jotka olivat palaamassa Wichitassa järjestetyistä taitoluistelumestaruuskilpailuista, muun muassa valmentajat, pariluistelun maailmanmestarit vuodelta 1994 Jevgenija Šiškova ja Vadim Naumov.
Summit Camp

Summit Camp, joka tunnetaan myös nimellä Summit Station, on vuonna 1989 perustettu tutkimusasema. Se sijaitsee Koillis-Grönlannin kansallispuiston alueella, lähellä Grönlannin mannerjäätikön huippua. Tutkimusaseman toimintaa rahoittaa Yhdysvaltain tiedesäätiö, National Science Foundation.
Summit Station on moni- ja poikkitieteellinen tutkimuskeskus, joka on erikoistunut meteorologiaan, jäätikkötutkimukseen, ilmakehäkemiaan ja astrofysiikkaan. Lisäksi Summit Stationilla on LTO-ohjelma, joka vastaa ilmastonmuutoksen seurantaan liittyvistä ympärivuotisista mittauksista.
Varpaisjärven Vire

Varpaisjärven Vire on Varpaisjärvellä toimiva urheilun yleisseura.
Seura on perustettu vuonna 1945. Vuonna 2025 seuran lajeina ovat yleisurheilu, ammunta, voimailu, hiihto ja palloilu. Vuonna 2015 seuran suurimmat menestyslajit olivat yleisurheilu ja voimanosto. Seuran puheenjohtajana toimii Petri Kynäkoski.
Seuraa on edustanut muun muassa kuulantyöntäjä Senja Mäkitörmä ja moukarinheittäjä Kiira Väänänen.
Thubten Chodron

Thubten Chodron (德林 — De Lin), syntyjään Cheryl Greene, on yhdysvaltalainen tiibetinbuddhalainen nunna, kirjailija ja opettaja. Hän on perustanut Sravasti Abbeyn, ainoan Yhdysvalloissa sijaitsevan länsimaalaisille nunnille ja munkeille tarkoitetun tiibetinbuddhalaisen luostarin. 
Chodron on keskeinen hahmo Bhikshunin (Tib. Gelongma) eli buddhalaisten nunnien vihkimisen palauttamisessa takaisin käytäntöön. Hän on 14. Dalai Laman, Tsenzhab Serkong Rinpochen, Lama Thubten Yeshen, Thubten Zopa Rinpochen ja muiden tiibetiläisten mestareiden oppilas. Hän on julkaissut monia kirjoja buddhalaisesta filosofiasta ja meditaatiosta, ja hän on yhdessä Dalai Laman kanssa kirjoittamassa moniosaisen buddhalaispolun opetussarjan "The Library of Wisdom and Compassion".
Kutšurhan

Kutšurhan voi tarkoittaa seuraavia asioita:
Kokemäenjoen alaosan alue

Kokemäenjoen alaosan alue (vesistöaluetunnus 35.11) on Kokemäenjoen vesistön (35) Kokemäenjoen alueessa (35.1) sijaitseva toisen jakovaiheen alue, jonka pinta-ala on 285,08 neliökilometriä ja järvisyys on 5,25 %. Sen pääuoma muodostuu ainoastaan Kokemäenjoesta. Kokemäenjoen alue on jaettu pääuoman ympäriltä kolmeen peräkkäiseen alueeseen, joista tämä osa muodostaa alimmaisen osa. Pääuoman osuus alkaa Harjavallan voimalaitoksesta ja päättyy mereen.:
Vesistöalueen sijainti.
Kokemäenjoen vesistön (35) alarajana on Porin Selkämeri, jonka yläpuolisen valuma-alueen pinta-ala on 27 046,12 neliökilometriä ja sen järvisyys on 10,99 %. Vesistöalueen ensimmäisessä jakovaiheessa muodostettiin Kokemäenjoen alue (35.1), joka alkaa Nokianvirran Melon voimalaitoksesta ja päättyy Kokemäenjoen suistoon. Alueen pinta-ala on 3 679,21 neliökilometriä ja sen järvisyys on 5,25 %. Kokemäenjoen alue on vuorostaan jaettu yhdeksään toisen jakovaiheen vesistöalueeseen, joista yksi on tämä vesistöalue.
Vesistöalueen jako.
Kolmannen jakovaiheen alueita ovat seuraavat neljä aluetta tai valuma-aluetta. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen alajuoksulta luetellussa järjestyksessä. Pääuomaan eli vesistöreittiin kuuluvat vesistöalueiden nimet on lihavoitu :
* Suntinojan valuma-alue (35.114)
* Ulvilan-Harjavallan alue (35.112) ←Tattaranjoen valuma-alue (35.19)
* Friitalan-Lattomeren valuma-alue (35.113) ←Kokemäenjoen yläosan alue (35.12)
Vesistöalueen rakenne.
Kokemäenjoen alaosan alueeseen kuuluvat suiston ja Harjavallan voimalaitoksen väliset vesistöt ensimmäisen 36 kilometrin matkalta. Kokemäenjoen alaosan alueella (35.11) Kokemäenjokeen yhtyy Kokemäenjoen alueen toisen jakovaiheen osa-alueista Harjunpäänjoen valuma-alue (35.14) ja Tattaranjoen valuma-alue (35.19). Niiden rakennetta ei käsitellä tässä. Kokemäenjokeen yhtyvät alla lueteltuja jokia tai ojia.
Johannes Pietsch

Johannes Pietsch (s. 29. huhtikuuta 2001 Wien, Itävalta), tunnettu myös taiteilijanimellään JJ, on itävaltalais-filippiiniläinen laulaja ja lauluntekijä ja vuoden 2025 Eurovision laulukilpailun voittaja. Hän edusti Itävaltaa kappaleellaan ”Wasted Love” Baselissa ja voitti kilpailun 436 pisteellä.
Biografia.
Pietsch syntyi 29. huhtikuuta 2001 Wienissä Itävallassa. Hänen isänsä on itävaltalainen IT-asiantuntija ja äitinsä filippiiniläinen kokki. Pietsch varttui Dubaissa, kunnes hänen perheensä muutti takaisin Itävaltaan vuonna 2016. Vuonna 2020 hän osallistui "The Voice UK" -kilpailun (brittiläinen versio "The Voice" -ohjelmaformaatista) 9. tuotantokaudelle, sillä häneltä meni ohi "The Voice of Germany" -kilpailuun osallistumisen takaraja. Seuraavana vuonna Pietsch osallistui itävaltalaisen "Starmania"-televisio-ohjelman 5. tuotantokaudelle, jossa hän eteni suoriin lähetyksiin asti. Pietsch opiskelee myös oopperalaulamista Wienin valtionoopperan oopperakoulussa.
30. tammikuuta 2025 Ö3-radiokanavan "Ö3-Wecker"-radio-ohjelmassa ilmoitettiin, että Itävallan yleisradioyhtiö ORF oli valinnut Pietschin, taiteilijanimeltään "JJ", edustamaan Itävaltaa vuoden 2025 Euroviisuihin kappaleella "Wasted Love". Kappaleen ovat kirjoittaneet Pietsch itse sekä Itävallan vuoden 2023 euroviisuedustaja Teya, ja se julkaistiin maaliskuussa 2025.
Musiikkityyli.
Pietsch yhdistää musiikkityylissään oopperan ja popin elementtejä. Sopranistana hän sulauttaa molempia tyylilajeja yhteen laulu- ja tulkintatyylinsä avulla.
Yksityiselämä.
Pietsch puhuu äidinkielenään saksaa ja lisäksi hän puhuu englantia, ranskaa ja tagalogia.
Jussi-palkinnot 2025

Jussi-gaala 2025 järjestettiin 21. maaliskuuta 2025 Helsingin Kaapelitehtaalla. Gaalassa jaettiin Jussi-palkinnot vuoden 2024 parhaille kotimaisille elokuville. Gaalan juonsi Gogi Mavromichalis.
Jussi-ehdokkuudet julkistettiin 30. tammikuuta 2025. Eniten ehdokkuuksia saivat "Myrskyluodon Maija" ja "Sebastian", molemmat yhdeksässä kategoriassa. Vuonna 2025 Jussi-palkinto jaetaan ensimmäistä kertaa vuoden parhaille visuaalisille tehosteille. Myös näyttelijäkategoriat uudistuvat ja nyt Jussi-palkinnot jaetaan pää- ja sivuosa Jussien lisäksi myös kategoriassa vuoden ensemble. Edellisinä vuosina jaettu vuoden tulokas Jussi jaetaan jatkossa nimellä vuoden läpimurtorooli. Vuonna 2024 jaettu suosikkinäyttelijän Jussi jäi yhden vuoden kokeiluksi.
Eniten palkintoja sai "Myrskyluodon Maija", joka sai yhteensä seitsemän Jussia muun muassa parhaasta elokuvasta, ohjauksesta ja pääosasta. Kaksi Jussia saivat elokuvat "Havumetsän lapset", "Ohjus", "Levoton" ja "Omenavarkaat". Betoni-Jussin elämäntyöstä sai Reijo Kontio.
MTV3 lähetti gaalan suorana lähetyksenä.
Conquer Gaming

Conquer Gaming oli 2016 perustettu suomalainen elektronisen urheilun seura. Seura lopetti toimintansa 2023. Seuran päämääräisinä peleinä toimivat "", ja sillä on ennen ollut toimintaa "NHL:ssä". Conquer Gaming on saanut menestystä enimmäkseen "CS:GO":sta.
Conquerin suurimpina saavutuksina ovat voitot eSM turnauksesta 2022, Finnish Esports Leaguen voitto kaudella 2, sekä voitto "Suomi-Ruotsi ottelusta" 2017.
Sanduskyn rautatieasema

Sanduskyn rautatieasema on Amtrakin rautatieasema Sanduskyssa. Asemalla ei ole lipunmyyntiä
Amtrak yhdisti väliaikaisesti "Capitol Limited"in ja "Silver Star"in linjaksi "Floridian" 10. marraskuuta 2024 alkaen.
Nico Mäki-Valtari

Nico Mäki-Valtari (s. 11. maaliskuuta 2003 Vaasa) on suomalainen lentopalloilija, joka edustaa Mestaruusliigassa pelaavaa Kokkolan Tiikereitä. Pelipaikaltaan Mäki-Valtari on hakkuri. Mäki-Valtari on Vaasan Kiiston kasvatti ja entisen Kiiston pelaajan Mika Mäki-Valtarin poika.
Mäki-Valtari liittyi Kokkolan Tiikereihin kesken kauden 2024–2025 Vaasan Kiistosta. Mäki-Valtari oli lainalla kahdessa pelissä Tiikereille, joissa hän teki vaikutuksen ja sai vakituisen paikan Tiikereissä.
Heli Hartikainen

Heli Hartikainen (s. 1993) on suomalainen saksofonisti, klarinetisti, säveltäjä ja äänitaiteilija. Hartikainen tunnetaan kokeellisen musiikin, improvisaation, nykymusiikin ja jazzin tekijänä.
Hartikainen on kotoisin Nilsiästä, muutaman tuhannen asukkaan kylästä, joka on osa Kuopiota. Hartikainen aloitti 7-vuotiaana soitinopinnot klarinetilla opettajanaan Martti Hautsalo. Hautsalo soitti myös saksofonia, ja pian myös Hartikainen otti klarinetin rinnalle saksofonin.
Yläkoulun jälkeen Hartikainen muutti Kuopioon opiskelemaan Kuopion Yhteiskoulun Musiikkilukioon (nyk. Lumit) ja sen jälkeen Kuopion konservatorioon muusikon ammattiopintoihin. Hän muutti Helsinkiin päästyään opiskelemaan Taideyliopiston Sibelius-Akatemiaan, josta valmistui musiikin maisteriksi 2022.
Kesällä 2024 Hartikainen valittiin Suomen edustajaksi Pohjoismaisen Säveltäjäneuvoston palkitseman Ung Nordisk Musik-hankkeen ja -festivaalin säveltäjäresidenssiin Ruotsiin. Residenssin aikana syntyi teos Light Cones altto- ja tenorisaksofoneille ja jousikvartetille, joka kantaesitettiin Örebron läänin Ställbergs Gruvassa 23. elokuuta 2024. Ung Nordisk Musik-hankkeen yhteydessä Hartikainen valittiin myös arvostetun Nordic Music Days-festivaalin Young Composers Exchange -projektin säveltäjäksi. Pioneerihankkeesta syntyi yhteistyösävellys Kide (viululle, alttoviululle ja live-elektroniikalle) skotlantilaisen säveltäjä Aileen Sweeneyn kanssa. Kide kantaesitettiin Nordic Music Daysillä 2024 Glasgowssa.
2025–2026 Hartikainen työskentelee Koneen Säätiön apurahalla uuden elektroakustisen musiikin sävellystyön parissa.
CHRONOVARIATIONS.
CHRONOVARIATIONS, teos tenorisaksofonille, live-elektroniikalle ja resonoiville metalliobjekteille, sai kantaesityksensä vuonna 2022 Hartikaisen Taideyliopiston Sibelius-Akatemian maisterikonserttina, ja valittiin jo samana vuonna Flow Festivalin The Other Sound-lavan ohjelmistoon. Äänitteenä teos julkaistiin syyskuussa 2024 Hartikaisen omakustannelevy-yhtiöllä Multiphonic Works. Levy äänitettiin Nousiaisten Pyhän Henrikin keskiaikaisessa kivikirkossa. Binauraalista 3D-ääniteknologiaa ja elektromagneettisia aktuaattorikaiuttimia hyödyntävä levy on herättänyt kansainvälistä kiinnostusta ja se on mainittu muun muassa arvostetuissa The Guardianissa, Jazzwisessa ja Jazz Journalissa. 
CHRONOVARIATIONS palkittiin Suomen arvostelijain liiton Kritiikin kannukset-palkinnolla vuoden parhaasta taiteellisesta läpimurrosta 2025 ja oli ehdolla Vuoden Jazz 2024 - Emma-palkinnon saajaksi Emma-gaalassa 2025.
Leif Höckerstedt

Leif-Ole Håkan Höckerstedt (s. 10. toukokuuta 1945 Helsinki) on suomenruotsalainen kielitieteilijä, joka korostaa suomenruotsalaisten yhteyttä Ruotsiin. Hänen mukaansa Suomen suomen- ja ruotsinkieliset ovat samaa kansakuntaa mutteivät samaa etnistä ryhmää eivätkä kansallisuutta.
Höckerstedt väitteli tohtoriksi vuonna 1984 ja on toiminut Helsingin yliopistossa ruotsin kielen lehtorina vuodesta 1989 lähtien. Hän on ottanut voimakkaasti kantaa suomenruotsalaisia koskevissa kysymyksissä ja korostanut jatkuvasti, että yhteyksiä Ruotsiin on tärkeää pitää yllä. Suuren huomion herätti keskustelujulkaisu "Fuskfinnar eller östsvenskar" (2000), jonka vaikutuksesta vanhat ”kulttuuriruotsalaisuuden” ja ”maalaisruotsalaisuuden” käsitteet tulivat uudestaan yleisen keskustelun alaisiksi.. Hän on levittänyt ruotsalaisuusideologiaansa myös Vihreän liiton edustajana suomenruotsalaisilla kansankäräjillä.
Julkaisuja.
Lähde: